प्रदूषण फैला रहा उद्योग बंद नहीं हुआ तो होगा संघर्ष
भास्कर संवाददाता | मालेरकोटला
मोहल्लाभुमसी छोटा खारा के लोगों ने मुख्यमंत्री प्रकाश सिंह बादल को पत्र भेज मोहल्ले में चल रहे कारखाने को बंद करवाने की मांग की है।
मोहल्ला निवासी मुहम्मद अतीक उर रहमान, मुहम्मद यामीन, मुहम्मद शरीफ, मुहम्मद सलीम, मुहम्मद अनवर, मुहम्मद लियाकत, अबदूल गफूर, डाॅ. अशरफ, फकीर मुहम्मद, शहनाज आदि ने बताया कि मोहल्ले में एक कारखाना चल रहा है जिसके कारण प्रदूषण फैल रहा है। कारखाने के नजदीक कई घरों में दरार गई है। ऊंची आवाज के कारण बच्चों की शिक्षा प्रभावित हो रही है। लोग मानसिक तौर पर परेशान हैं। कारखाने से परेशान होकर मोहल्ला निवासियों ने पंजाब प्रदूषण कंट्रोल बोर्ड को ज्ञापन भी सौंपा था।
जिसके बाद जांच में पाया गया था कि कारखाना बोर्ड के नियमों की उल्लंघना कर रहा है परन्तु दो माह बीत जाने के बाद भी कारखाने के मालिक पर कोई कार्रवाई नहीं हुई है।
जिस कारण मोहल्ला निवासियों ने सीएम से कारखाना बंद करवाने का मांग की है। उन्होंने चेतावनी दी कि यदि जल्द ही कारखाने को बंद किया गया तो संघर्ष के लिए मजबूर हो जाएंगे।
मालेरकोटला में मुख्यमंत्री को भेजे पत्र को दिखाते मुहल्ला निवासी।
hin_Deva npi_Deva hin_Deva hin_Deva hin_Deva hin_Deva hin_Deva